CIIYO 6
Ino Kuyanzana Abanakristoma Kutugwasya Buti?
Nokuba kuti tulakonzya kwiinda muzyoonde ziyoosya naa kweenda muzuba lipya kapati naa mumpeyo, tulajanika kumiswaangano ya Bunakristo lyoonse. Nokuba kuti kuli buyumuyumu mubuumi alimwi akukatala akaambo kamilimo yabuzuba abuzuba, nkaambo nzi Bakamboni ba Jehova ncobasolekesya kuyanzana abakombinyina?
Kupa kuti katulimvwa kabotu. Kujatikizya baabo mbotuyanzana limwi mumbungano, Paulo wakalemba kuti: “Katubikkilana maano.” (Bahebrayo 10:24) Majwi aaya aamba kuti tweelede kuzyibana kabotu. Aboobo, majwi amwaapostolo atukulwaizya kuti tweelede kubabikkila maano bamwi. Kwiinda mukuzyiba mikwasyi imwi ya Banakristo, tuyoojana kuti bamwi bakabuzunda buyumuyumu bukozyenye ambotujisi, aboobo balakonzya kutugwasya kuliyumya.
Kupa kuti tuyumye zilongwe nzyotujisi. Kumiswaangano yesu, tulabungana abalongwe beni-beni. Zimwi ziindi, tulajana ciindi cakuyanzana antoomwe muzyakulikondelezya zili kabotu. Ino kuyanzana kuli boobu kutugwasya buti? Kutuyiisya kubona umwi aumwi munzila iili kabotu, alimwi eeci cipa kuti katuyandana kapati. Ciindi bakombima nobajisi mapenzi, tulalyaaba kubagwasya akaambo kakuti cilongwe cesu nciyumu. (Tusimpi 17:17) Kwiinda mukuyanzana abantu boonse mumbungano, tutondezya kuti ‘tulabikkilana maano.’
Tumukulwaizya kuba abalongwe aabo bacita kuyanda kwa Leza. Muyoobajana balongwe bali boobu akati ka Bakamboni ba Jehova. Mwalombwa kuti mutalekeli cintu cili coonse kumukasya kuyanzana andiswe.
Nkaambo nzi ncocitugwasya kuyanzana antoomwe kumiswaangano?
Ino ndilili nomuyanda kuyakwiizyiba mbungano yesu?
som_Latn kin_Latn bem_Latn bem_Latn bem_Latn bem_Latn kin_Latn bem_Latn